钦定古今图书集成/明伦汇编/氏族典/第259卷 > 王彬
## 钦定古今图书集成/明伦汇编/氏族典/第259卷 > 王彬

按《南史王昙首传》：“昙首孙彬，字思文，好文章，习篆隶，
与志齐名。时人为之语曰：‘三真六草，为天下宝’。齐武
帝起旧宫，彬献赋，文辞典丽。尚齐高帝女临海长公
主，拜驸马都尉。仕齐，历太子中庶子，徙永嘉太守。卜
室于积谷山，有终焉之志。梁天监中，历吏部尚书、秘
书监，卒谥惠。彬立身清白，推贤接士，有士君子风。彬”
弟寂。